Diari Oficial de la Generalitat Valenciana


Sumari del DOGV 5343, del 11-09-2006 (2006/10363)

Informació pública del projecte de reparcel·lació forçosa de la unitat d'execució única del SUP PRR 9 Patraix, del PGOU de València.
------------------------------------------------------------------------------------------------------------------------------------

### Dades del document

Número de DOGV
:   5343

Data del DOGV
:   11-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10529


Organisme emissor
:   Desarrollo Urbano de Patraix, SA

Tipus de document
:   Anunci

Informació pública del projecte de reparcel·lació forçosa de la unitat d'execució única del SUP PRR 9 Patraix, del PGOU de València. [2006/A10281]  
Als efectes establits en la Llei 6/1994, Reguladora de l'Activitat Urbanística, com a titulars de finques registrals afectades pel projecte de reparcel·lació forçosa, us faig saber que, amb data 28 de febrer de 2003, va ser adjudicat a Desarrollo Urbano de Patraix, SA, el programa d'actuació integrada de la unitat d'execució única del sector de SUP PRR 9 Patraix, del Pla General d'Ordenació Urbana de València. El conseller d'Obres Públiques, Urbanisme i Transports, mitjançant la Resolució de 3 de juny de 2002, va aprovar definitivament l'homologació del sector a la LRAU, i va tornar l'expedient del pla parcial a l'Ajuntament de València per a la seua aprovació definitiva, fet que s'esdevingué per l'Acord de Ple de 25 d'octubre de 2002.  
Per tal d'executar el planejament referit i del programa d'actuació integrada, Desarrollo Urbano de Patraix, SA, va formular un projecte de reparcel·lació forçosa que va ser sotmés al tràmit d'informació pública. En vista dels certificats registrals de domini i càrregues emesos, de les al·legacions formulades, dels canvis de titularitat produïts en el curs del procediment, i dels informes emesos pels diversos serveis tècnics i jurídics municipals, es fa necessari modificar el projecte de reparcel·lació forçosa. Atesa la rellevància d'estes modificacions, pertoca sotmetre a una nova informació pública el projecte de reparcel·lació forçosa modificat.  
En conseqüència, Desarrollo Urbano de Patraix, SA, ha formulat el projecte de reparcel·lació forçosa modificat de la unitat d'execució esmentada a l'empara del que disposa l'article 69, en relació amb l'article 48, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994), en avant LRAU.  
Per tal d'aplicar el que estableix l'article 48.1.c, en relació amb l'article 46.3, ambdós de la LRAU, pertoca sotmetre el projecte esmentat amb tota la documentació annexa a informació pública durant el termini de 20 dies hàbils, comptadors des de l'endemà de la publicació del present anunci en el Diari Oficial de la Generalitat. Durant el termini esmentat les persones interessades en este procediment podran formular qualssevol al·legacions que convinguen al seu dret; tot això en els termes i condicions de la LRAU; amb tal fi qualsevol persona interessada podrà consultar l'expedient depositat a la Notaria de José Luis Pavía Sanz, sítia al carrer del Pintor Sorolla, número 13, 1a i 2a planta, de València (46839), els dies hàbils, en horari de 10.00 a 13.00 hores.  
Es fa constar que qualsevol persona podrà comparéixer a la Notaria esmentada per a obtenir una còpia de l'acta de protocol·lització del projecte i documents que s'hi adjunten, o sol·licitar que li siga mostrada l'acta. La referida documentació, així com l'expedient administratiu, podran ser consultats als locals de l'Ajuntament de València, avinguda d'Aragó, número 35, 4a planta, els dies hàbils en idèntic horari.  
Per tal d'aplicar l'article 103 del vigent Reglament de Gestió Urbanística de 1978, es reitera que els propietaris i titulars de drets afectats per la reparcel·lació estan obligats a exhibir els títols que tinguen i declarar les situacions jurídiques, drets reals i personals que coneguen i afecten les seues finques; amb tal objecte, la present notificació val com a requeriment per a l'aportació de la informació indicada, i s'adverteix, així mateix, que l'omissió, error o falsedat d'estes declaracions no podrà afectar el resultat objectiu de la reparcel·lació. En cas que s'estime dol o negligència greu podrà exigir-se la responsabilitat civil o penal que corresponga.  
Especialment, es requereixen els titulars de béns i drets afectats per la reparcel·lació a fi que aporten a l'expedient la documentació que calga per a practicar una adequada valoració de les construccions, instal·lacions, plantacions i, si pertoca, activitats que hagen de ser objecte d'indemnització a càrrec del projecte de reparcel·lació forçosa.  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un codomini a la finca que ha resultat, si pertoca, adjudicada.  
Així mateix, de conformitat amb el que disposa l'article 70.d de la LRAU, segon paràgraf: «Durant l'exposició al públic de la reparcel·lació, a fi d'evitar el proindivís, les persones interessades, podran efectuar-se requeriments recíprocs per a substituir les quotes de codomini previstes en el projecte amb indemnitzacions en metàl·lic. El requeriment haurà de cursar-se en una escriptura pública i oferir, simultàniament i alternativament, el pagament o el cobrament de la indemnització en metàl·lic, donant un termini de 10 dies al requerit perquè trie si prefereix pagar o cobrar a un mateix preu unitari. Si un propietari no atén un requeriment degudament formulat, s'entendrà que prefereix cobrar i en conseqüència s'aprovarà la reparcel·lació».  
Les al·legacions que, si pertoca, es formulen seran presentades davant de l'Ajuntament de València, avinguda d'Aragó, número 35 (4a planta).  
I a fi de dotar de les màximes garanties el procediment, a l'empara del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha publicat, així mateix, un edicte en el Butlletí Oficial de la Província, adreçat als titulars de béns i drets dels quals es desconeix la identitat, o que malgrat ser coneguda se n'ignora el domicili; així com a qualssevol altres titulars de béns i drets afectats per l'actuació, dels qui no consten en el present procediment la titularitat, identitat o domicili.  
València, 4 de setembre de 2006.. Desarrollo Urbano de Patraix, SA: Jorge C. David Langa..